
Riigihanke “Narva Joaoru puhkeala arhitektuurne ideekonkursi” (viitenumber 114509) ideekavandite vastavaks tunnistamine
Juhindudes Narva Linnavalitsuse Arhitektuuri- ja Linnaplaneerimise Ameti riigihanke „Narva Joaoru puhkeala arhitektuurne ideekonkurss” (viitenumber 114509) riigihangete seaduse (edaspidi RHS) alusel ideekonkursi kutses (edaspidi IK) ja võistlusjuhendis (edaspidi VJ) seatud nõuetest, Narva Linnavalitsuse 09.09.2009 korraldusega nr 1034-k moodustatud riigihanke kvalifitseerimiskomisjoni (edaspidi komisjon) 7.12.2009 ideekavandite vastavaks tunnistamise protokollist ning kooskõlas Narva Linnavalitsuse põhimääruse punktiga nr 5.7.3
1. Tunnistada vastavalt RHS § 47 ja VJ-s esitatud nõuetele vastavaks ideekavandid märgusõnaga: ARVA, SILM, NARVA, KAKS KALA, ŽILETT, SIIN ON MÕNUS, JÄÄRAKU ÄÄR, TAMARA, KESE, SUUR JALUTUSKÄIK, HUGO, FABERGÉ, VÕNGE, KAHEKSAPARK, OOI PAPA, OH JA AH NARVAS, TEE, HEAD PIIRID, TÕMME  ja OMA.
2. Kutsuda kokku Narva Linnavalitsuse 09.09.2009 korraldusega nr 1034-k moodustatud ideekonkursi žürii, et selgitada vastavalt IK-le ja VJ punktile 11.2 välja ideekonkursi võitjad.

3. Teha käesolev korraldus osalejatele kirjalikult teatavaks viivitamata, kuid mitte hiljem kui 3 tööpäeva jooksul otsuse tegemisest arvates (RHS § 54 lg 1).

4. Käesoleva korralduse peale võib esitada vaidlustuse vaidlustuskomisjonile (Kiriku 2, 10130 Tallinn) riigihangete seaduses sätestatud korras 7 tööpäeva jooksul arvates päevast, millal osaleja sai teada või pidi teada saama oma õiguste rikkumisest või huvide kahjustamisest (RHS § 117 lg 1 ja lg 2 p 8-12, § 121 lg 1).

